สวัสดีค่ะ คือหนูกินยาคุมแบบแผง 28 (เมอซิลอน) หนูกินก่อนกำหนดประจำเดือนมาประมาณ 1 อาทิตย์ค่ะ (แต่ประจำเดือนชอบมาไม่ตรงกันสักเดือนค่ะ บางเดือนก็ไม่มาเลย) หนูทานยาคุมมาได้ 7 วันแล้ว ในวันที่ 7 หนูกับแฟนได้มีเพศสัมพันธ์กันแล้วแตกใน จะมีโอกาสท้องไหมคะ ตามแอพเกี่ยวกับการนับประจำเดือนคือวันตกไข่ด้วยค่ะ
สวัสดีค่ะ หากไม่ได้เริ่มทานยาคุมกำเนิดภายใน 1-5 วันนับจากวันแรกที่ประจำเดือนมา ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนดังนั้น หากได้ทานยาคุมกำเนิดต่อเนื่องมา 7 เม็ด แล้วจึงมีเพศสัมพันธ์ ยาคุมกำเนิดก็จะช่วยป้องกันการตั้งครรภ์ได้แล้วค่ะ อย่างไรก็ตาม ยาคุมกำเนิดไม่สามารถป้องกันการตั้งครรภ์ได้ 100% ดังนั้น โอกาสที่จะตั้งครรภ์จึงยังมีได้การออกฤทธิ์ของยาคุมนั้น จะไปยับยั้งการตกไข่ ดังนั้นก็จะไม่มีไข่ตกเกิดขึ้น หากทานยาคุมอย่างถูกต้องค่ะ